Keskustelu:Perniönjoki

message: Näkisin, että Karhujoki ja Muurlanjoki ovat yhtälailla Perniönjokea kuin Uskelanjoki on Salonjokea. Jotkut paikalliset yliskyläläiset (Pohjankosken alapuolella) kutsuvat jokea jo Karhujoeksi. Eli pitäisikö artikkeli muuttaa sen mukaiseksi, että joki saa alkunsa Muurlanjokena Ylisjärvestä? --Vnnen (keskustelu) 12. maaliskuuta 2023 kello 14.52 (EET)
replies: text: En omaa tuolta suunnalta paikallistuntemusta enkä tunne lähteitäkään, mutta vertauskohtana tulee mieleen Harjunpäänjoki, joilla myös on monta nimeä eri jokiosuuksilla (ja se sijaitsee alueella, jota Käyttäjä:J Hokkanen hyvin tuntee). Ja samanlainen on myös Koenjoki. Ja ylempänähän tuolla on vielä myös Pernjoki (ehkä padottu jokiosuus, kun nyt järvenä?), joka saa alkunsa Pernjärvestä (ihan niin kuin Hirvijoki Hirvijärvestä ja Mynäjoki Mynäjärvestä). Nimistä voisi ehkä jostain löytyä lähteitäkin. Ainakin: https://nimiarkisto.fi/ ja https://nimisampo.fi/fi/ ja Paikannimikirja. Mutta voi olla jotain vieläkin eksplisiittisempää. Tästä Perniönjoesta en oikein osaa sanoa mitään. --Urjanhai (keskustelu) 13. maaliskuuta 2023 kello 21.06 (EET)

text: Tulkintasi on, että joella on ylätason nimi (jonka kulkua eri sivuhaarojen joukossa ei tässä tiedetä) ja eri osuuksillä on lisäksi paikallisia varten erottelevat paikallisnimet. Näinhän se voi ollakin, mutta kuka tietää? Voi olla niinkin, että eri osuudet vain ovat erinimiset, ja miten nämä erottuvat toisistaan? Tiedän jokia, jossa nimi vaihtuu, ja pienellä sivu-uomalla on alajuoksun nimi. Tiedän jokia, joiden alajuoksu on parin kilometrin osuudelta eriniminen kuin muu osa jokea. Perniöjokea voi laajentaa, kertomalla samassa artikkelissa sen kaikki eri osuuksien nimet(?!) Pienissä joissa on myös kerrottu valuma-alueen järvistä jne., joten artikeli muodostaa laajemman kokonaisuuden ja vältytään pikkuartikkeleiden tekemiseltä. J Hokkanen (keskustelu) 14. maaliskuuta 2023 kello 08.15 (EET)
replies: text: :Vielä lisäisin tuohon nimityksien vaihteluun, että monesti vielä jokireitin järvet katkaisevat joen järvien välisiksi osuuksiksi, joilla voi olla omia nimiä. Samoin voi käydä, kun kaksi jokea yhtyy toisiinsa ja alajuoksun uomalla on eri nimi kuin kummallakaan jokihaaralla. Vaihtelua on niin paljon, että en osaa oikein muodostaa mitään yleissääntöä. J Hokkanen (keskustelu) 14. maaliskuuta 2023 kello 08.38 (EET)--J Hokkanen (keskustelu) 14. maaliskuuta 2023 kello 08.39 (EET)
replies: text: ::Edellinen keskustelu palautui mieleeni, kun etsin Muuramenjoelle Muuratjärven yläpuolista pääuomaa. Siinä vasta paljon jokia erilaisilla nimillä! Kalatutkija oli kirjoittanut raporttiinsa Vesankajärven (vesistö)reitti, jonka alle jäivät kaikki eri joet. Paikalliset eivät käytä tällaista nimeä, vaan jokiosuuksien eri nimet palvelevat tunnistamista. Kalatutkijalle taas yksityiskohdilla ei ole merkitystä, ja hän keksii (?) uomalle yleisnimen. Tällainen tapa voisi Suomessa toimia hyvin: Perniönjoen reitti.--J Hokkanen (keskustelu) 15. maaliskuuta 2023 kello 20.55 (EET)
replies: text: :::Huomasin muuten, että Yliskylän kirkon vieressä oleva hautausmaa on Karhujoen hautausmaa. --Vnnen (keskustelu) 31. toukokuuta 2023 kello 22.16 (EEST)
thread_title:  Eri osuuksien nimistä